|  |  |
| --- | --- |
|  |  |
| **REPUBLIKA HRVATSKA** |  |
| **VARAŽDINSKA ŽUPANIJA** |  |
| **OPĆINA SRAČINEC** |  |
| **Općinski načelnik** |  |

Temeljem Zaključka o sufinanciranju troškova mjesečne zakupnine za poslovni prostor, Općina Sračinec objavljuje

**JAVNI POZIV**

**za nadoknadu troškova mjesečne zakupnine za poslovni prostor**

**I.**

S ciljem ublažavanja posljedica koronavirusa za pravne osobe s područja Općine Sračinec kojima je sukladno Odluci o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja naložena obustava rada na rok od 30 dana odobrava se nadoknada troškova mjesečne zakupnine za poslovni prostor na području Općine Sračinec u iznosu jedne mjesečne zakupnine, a najviše do 2.000,00 kuna po poslovnom prostoru bez uključenog poreza na dodanu vrijednost.

**II.**

Pravo prijave na ovaj javni poziv imaju pravne osobe sa područja Općine Sračinec koje imaju poslovni prostor na području Općine Sračinec i kojima je sukladno Odluci o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja naložena obustava rada na rok od 30 dana.

**III.**

Podnositelj zahtjeva dužan je radi ostvarivanja prava na nadoknadu troškova mjesečne zakupnine za poslovni prostor dostaviti sljedeću dokumentaciju:

1. Prijavni i obrazac,
2. Potvrdu porezne uprave o nepostojanju duga prema državi (ne stariju od 30 dana),
3. Rješenje ili izvadak iz sudskog/obrtnog registra (ne stariji od 30 dana),
4. Presliku ugovora o zakupu poslovnog prostora iz kojeg je vidljiv iznos mjesečne zakupnine,
5. Dokaz o uplaćenoj mjesečnoj zakupnini za mjesec ožujak tekuće godine (izvod sa žiro računa).

Dokumenti se mogu dostaviti u obliku neovjerene preslike.

**IV.**

U razmatranje se neće uzeti prijave podnositelja:

* koji nemaju prebivalište na području Općine Sračinec,
* ako se poslovni prostor za koji se plaća zakupnina ne nalazi na području Općine Sračinec,
* kojima Odlukom o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja nije naložena obustava rada,
* koji nisu podmirili trošak zakupnine za mjesec ožujak tekuće godine,
* ako podnositelj ima nepodmirenih obveza prema državnom proračunu,
* ako podnositelj ima nepodmirenih obveza prema Općini Sračinec.

**V.**

Krajnji rok za podnošenje prijava je 15. travnja 2020. godine do 10,00 sati.

Nepotpune i nepravodobne prijave (prijave zaprimljene u Općini Sračinec nakon navedenog roka) neće se razmatrati.

Prijave se dostavljaju isključivo elektroničkim putem na adresu: pisarnica@sracinec.hr i kopija prijave na adresu: opcina.sracinec@vz.t-com.hr

**VI.**

Odobrena sredstva za nadoknadu troškova mjesečne zakupnine za poslovni prostor uplati će se jednokratno na žiro račun podnositelja zahtjeva koje će biti odobrena nadoknada troškova.

**VII.**

Dodatna informacije vezane uz ova poziv mogu se dobiti putem slanjem upita na adresu: pisarnica@sracinec.hr ili opcina.sracinec@vz.t-com.hr

|  |  |
| --- | --- |
|  | **OPĆINSKI NAČELNIK**  |
|  |  |
|  | **Božidar Novoselec** |